b'\n_START_ARTICLE_\nAnemone\n_START_SECTION_\nParticularitats\n_START_PARAGRAPH_\nEl g\xc3\xa8nere \xc3\xa9s originari de zones temperades i fredes de l\'hemisferi nord_NEWLINE_T\xc3\xa9 unes 120 esp\xc3\xa8cies i alguns taxonomistes hi inclouen els g\xc3\xa8neres Pulsatilla i Hepatica._NEWLINE_S\xc3\xb3n esp\xc3\xa8cies herb\xc3\xa0cies perennes. Les flors s\xc3\xb3n de colors variats vermell, blau i poques vegades groc. Els fruits tenen plomall dispersat pel vent (de la paraula vent en grec prov\xc3\xa9 el nom del g\xc3\xa8nere Anemone)._NEWLINE_Moltes esp\xc3\xa8cies d\'anemones s\'utilitzen en jardineria. L\'esp\xc3\xa8cie Anemone chinensis - b\xc3\xa1i t\xc3\xb3u weng (\xe7\x99\xbd\xe5\xa4\xb4\xe7\xbf\x81) \xc3\xa9s una de les 50 herbes fonamentals de la medicina tradicional xinesa.\n_START_SECTION_\nLes anemones a la cultura\n_START_PARAGRAPH_\nEl mateix nom de la flor ja la lliga a la cultura cl\xc3\xa0ssica (anemone = "filla del vent" en grec antic perqu\xc3\xa8 dura tan poc com una r\xc3\xa0fega de vent) i va ser creada per la deessa Venus per honorar el cad\xc3\xa0ver del seu estimat Adonis.'